**Tietoa työterveyspsykologiseen työ- ja toimintakyvynarvioon tulevalle**

* Tutkimuksen tarkoitus on arvioida yhdessä tämänhetkisiä työelämään liittyviä voimavarojasi ja mahdollisia kuormitustekijöitä kokonaisvaltaisesti
* Tutkimukseen varataan 3 erillistä käyntikertaa: kahdella ensimmäisellä käynnillä työskentelemme kynä-paperi -tehtävien parissa ja kolmannella käynnillä keskustelemme tilanteestasi tarkemmin. Tutkimuksessa kootaan havaintoja voimavaratekijöistä, yleisestä elämäntilanteesta, muistista, keskittymisestä, työskentelyn sujuvuudesta sekä mahdollisesta stressiin tai kuormittuneisuuteen liittyvästä tiedonkäsittelyn työläydestä. Saat lopuksi suullisen ja kirjallisen palautteen tutkimuksesta.
* Tutkimushavaintojen pohjalta voidaan ottaa kantaa esimerkiksi työ- ja toimintakyvyn edellytyksiin, opiskeluedellytyksiin tai mahdollisiin tukitoimiin, joiden avulla voidaan vahvistaa toimintakykyä ja voimavaroja jatkossa
* Tutkimukseen ei tarvitse valmistautua, mutta päihteettömyys ennen tutkimuskäyntejä on suositeltavaa. **Ota mukaan silmälasit ja/tai kuulolaite,** jos ne ovat käytössä. Tuothan myös liitteenä olevan esitietolomakkeen täytettynä ensimmäiselle tutkimuskäynnille.